92 HISTORFA VENTORUM. 



modo, in quibusdam praeparationibus erumpat ; sed 

 de his mihi non compertum est. 



Observatio Major. 



Motus ventorum, tanquam in speculo, spectatur 

 in motibus aquarum quoad plurima. 



Venti magni sunt inundationes aeris, quales con- 

 spiciuntur inundationes aquarum ; utraeque ex aucto 

 quanto. Quemadmodum aquae aut descendant ex 

 alto, aut emanant e terra ; ita et ventorum nonnulli 

 sunt dejecti, nonnulli exsurgunt. Quemadmodum 

 nonnunquam intra amnes sunt contrarii motus, unus 

 fluxus maris, alter cursus amnis, et nihilominus uni- 

 cus efficitur motus, praevalente fluxu maris : ita et 

 flantibus ventis contrariis, major in ordinem redigit 

 minorem. Quemadmodum in currentibus maris, et 

 quorundarn amnium, aliquando evenit, ut gurges in 

 summitate aquae in contrarium vergat gurgiti in pro- 

 fundo : ita et in aere, flantibus simul contrariis ven 

 tis, alter alterum supervolat. Quemadmodum sunt 

 cataractae pluviarum in spatio angusto ; similiter et 

 turbines ventorum. Quemadmodum aquae, utcunque 

 progrediantur, tamen si perturbatae fuerint, interim 

 undulant, modo ascendentes et cumulatae, modo de- 

 scendentes et sulcatae ; similiter faciunt et venti, 

 nisi quod absit motus gravitatis. Sunt et aliae si- 

 militudines, quae ex iis, quae inquisita sunt, notari 

 possunt. 



